TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Venemaa omandab rahuvahendaja rolli
USA rajas Iisraeli püsiva baasi
Peaminister Netanyahu pidas ÜROs karmi kõne
USA senine rahuvahendaja roll Iisraeli ja palestiinlaste vahel
saab peagi uue võistleja.
Venemaa, kes on varemgi teatanud soovist rahuprotsessis kaasa lüüa,
on uuendanud oma pakkumist mõlemale poolele.
Välisminister Lavrov teatas, et Moskva võiks olla kõneluste toimumispaigaks,
kuid samas oleks Venemaa positsioon,
et kõnelusi alustataks eeltingimusteta.
Palestiinlasi esindav Abbas jõudis juba teatada,
et Iisraeli illegaalne okupatsioon ei saa enam jätkuda.
Sellest lähemalt järgmisel neljapäeval saates Aktuaalset Lähis-Idast.
Venemaa kinnistuv roll Süüria kodusõjas on viinud ka selleni,
et Süüria armee ja seda toetav Liibanoni Hezbollah'
lähenevad juba Golanile.
Mainitud väed on vallutanud mässulistelt mitmeid külasid
ja liikunud juba Hermoni mäe kanti, ca 6 km kaugusele Iisraeli põhjapiirist.
Lähimasse, Iisraeli Golanil asuvasse armeebaasi on vaid ca 20 km.
Suurim Süüria ja Hezbollah' poolt äsja vallutatud aladest, Beit Jinn,
on ca 6 km pikk ja 10 km lai ja seal elab ca 20 000 inimest.
Iisraelis arvatakse põhjendatult, et Hezbollah rajab sinna uusi baase
ja hakkab kasutama elanikke inimkilpidena
võimalikus konfliktis Iisraeli armeega.
USA ja Iraani vaheline sõnasõda ÜRO Peaassambleel sai uue pöörde,
kui Iraan tulistas taas välja uue ballistilise keskmaaraketi.
USA president Trump kasutas oma ÜRO kõnes
ühe oma eelkäija, George W. Bushi kuulsat terminit 'kurja telg',
mis tähendas juba toona ja tähendab Trumpi sõnul veel tänagi
Süüriat, Iraani ja Põhja-Koread.
Mainitud Khorramshahri raketi tegevusraadius on üle 2000 km
ja see võidakse varustada mitme erineva lõhkepeaga, sh tuumapeaga.
Rakett ulatub mis tahes Iraani osast välja tulistatuna Iisraelini välja.
President Trumpi sõnul on leping,
mille Iraan 2015. a P5+1ga sõlmis, halb,
sest laseb Iraanil edasi arendada nii ballistiliste rakettide tootmist
kui tuumaprogrammi.
USA allkirjastas juba juulis nimekirja uute sanktsioonidega Iraani shtes
ja president teatas, et kaalub tõsiselt võimalust lepingust taganemiseks.
Nii Süüria kui Liibanoni meedias teatati,
et Iisrael olevat teinud õhurünnaku Süüria Damaskuse lennuvälja lähedal.
Rünnak tehti kahe raketiga,
mis hävitasid Süüria ja Hezbollah' armeede relvavarusid.
Samas õhurünnakus
olevat Süüria õhukaitse hävitanud ühe Iisraeli luuredrooni.
Vähemalt nii väitis Süüria meedia.
Iisrael pole rünnakut ei kinnitanud ega eitanud.
Vaid kaks nädalat varem
hävitasid Iisraeli Õhujõud Lääne-Süürias suure keemiatehase.
Sedagi pole seni ametlikult kinnitatud.
USA rajas Iisraeli esimese püsiva baasi,
muidugi Iisraeli valitsuse loal.
Baas õnnistati sisse septembri keskel
ja asub Iisraeli Õhujõudude Õhukaitsekooli juures Beershevas.
Baasis on algul vaid mõnikümmend USA sõdurit.
Osa neist on spetsialiseerinud õhutõrjele
ja töötab koos Iisraeli Õhujõudude vastavate üksustega.
Brigaadikindral Z. Haimowitchi sõnul
on USA-Iisraeli ühisprojekt samas ka sõnumiks Iraanile,
kelle ähvardused Iisraeli hävitamise teemal on viimasel ajal tihenenud.
USA-l on olnud Negevi kõrbes
juba mitmeid üksteisest sõltumatult töötavaid hoiatussüsteeme.
Nendega püütakse kindlustada,
et vaenulikud tahud, eelkõige Iraan, ei saaks esimese rünnakuga üllatada.
Iisraeli peaminister Netanyahu ja Egiptuse president al-Sisi
kohtusid New Yorgis ÜRO Peaassamblee raames
Nad arutasid rohkem kui 1,5 tundi mõlemapoolseid huviteemasid,
olukorda Siinail seoses ISISega, Hamasi ja PLO suhete soojenemist,
kus Egiptusel on olnud võtmeroll,
ja muidugi ka Iisraeli-palestiinlaste lähenevat kõnelustevooru.
Egiptusel ja Iisraelil on olnud rahulepe juba peaaegu 40 aastat.
Lisaks Venemaale pakkus ka Egiptus end vahendajaks
Iisraeli ja PLO rahuprotsessis.
Ka Iisraeli peaminister pidas 19.09 ÜRO Peaassambleel New Yorgis kõne
See oli Netanyahul Iisraeli peaministrina juba 11. kõne.
Temagi ei säästnud Iraani suhtes sõnu.
Mul on sõnum Khameneile, ütles ta.
"Iisraeli valgus ei kustu kunagi!
Iisrael kaitseb end kogu oma sõjalise jõu ja tegevusega,
nii et Iraan ei saa Süürias kanda kinnitada,
Liibanoni ohtlikke relvi toimetada
ega meie põhjapiirile baase rajada.
Kes meid hävinguga ähvardavad, on ise hävingu äärel."
Netanyahu tunnustas seoses Iraaniga ka USA presidenti Trumpi
ja avaldas tänu Ameerika rahvale nende toetuse eest Iisraelile.
Ta avaldas arvamust ka Iraani ja P5+1 riikide tuumalepingu suhtes,
öeldes, et see tuleb kas ümber teha või tühistada.
Teheran peab ka lõpetama ballistiliste rakettide arendamise
ja terrorirühmituste avaliku toetamise kogu Lähis-Idas.
Netanyahu suunas oma kõne lõpuosa otse Iraani rahvale,
kõneldes selges farsi keeles.
"Tulevad päevad, kui vabanete oma kurjast valitsusest.
Siis tõuseb sõprus meie rahvaste vahel taas ausse.
Oleme pühendunud elama rahus kõigi oma naabrite,
ka palestiinlastega," ütles ta lõpetuseks.
Palestiinlased taotlevad taas liikmestaatust Interpolis,
rahvusvahelises politseiühenduses.
Iisrael ja USA hoidsid selle ära mullu,
kuid nüüd näib õnnestumine juba tõenäolisem.
Iisrael kardab eelkõige seda, et ligipääsuga Interpoli salaandmetele
võib neid kogemata ka terrorirühmitustele lekkida.
Teiseks võivad palestiinlased nõuda Interpolilt
arestimäärusi Iisraeli poliitikute
ja teiste diplomaatilise puutumatuseta kodanike suhtes.
USA on samuti mainitud hanke vastu, väites, et see raskendab veelgi
uute rahukõneluste alustamise võimalusi.
See on tänaseks kõik.
Paluge rahu Jeruusalemmale ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee